**RYDDEAKSJON 2021**

**Da er våren her og igjen tid for den årlige ryddeaksjon.**

Ryddingen foregår som før.

Det har vært ryddet tonnevis av søppel gjennom årene og vi håper at dette også vil skje i år, slik at Røst kan stå frem fra sin beste side. La oss gå sammen å ta et tak i forkant av 17. mai, turistsesongen og ikke minst for miljøet.

**DEN ENKELTE**

Den enkelte rydder på og rundt sin eiendom, fellesarealer og nærområder. Pakk søppelet i sekker, knyt for sekkene og sett dem langs offentlig vei tilgjengelig for kjøretøy. Trevirke sorteres ut.

**BEDRIFTENE**

Det forutsettes at de rydder i sine nærområder.

**HENTING AV AVFALL**

Kommunen vil hente avfallet ved ledighet i løpet av det tidsrom aksjonen pågår, men siste dag for avhenting av dette søppelet er **14. mai 2021.**

**Aksjonen omfatter kun rydding av utemiljøet på Røst, og er ikke ment som et tilbud til den enkelte om rydding av boder, loft og kjeller.**

*Med hilsen*

 *Røst kommune
 Teknisk enhet.*